สวัสดีค่ะ หนูมีอะไรกับแฟนประมาณตีสามได้มั๊งค่ะ แต่หนูมากินยาคุมฉุกเฉินประมาณเที่ยงกว่าๆ หลังจากกินยาคุมไม่ถึง10นาที ก็มีเลือดออกระปริดกระปรอย แต่หนูกินยาคุมฉุกเฉินไปเม็ดเดียวเอง แล้วก็ไม่ได้กินอีกเลย ตั้งแต่วันที่26 ธ.ค 61 จนปานนี้วันที่4 ม.ค,62 เลือดก็ยังไม่หยุดไหลเลย ถ้าจะว่าเป็น ปจด.มันก็นานกว่าปกติ หนูต้องใส่ผ้าอนามัยทุกวัน ปวดท้อง ปวดหลัง ต้องทำยังงัยดีค่ะ มีวิธีรักษายังงัยบ้าง หนูไม่อยากปล่อยไว้นานนะค่ะ กลัวมันจะเป็นหนักกว่านี้ ขอคำปรึกษาหน่ยนะค่ะ
สวัสดีค่ะ การที่มีเลือดออกทางช่องคลอดกระปริดกระปรอยหรือออกปริมาณมาก สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา ยังไม่สามารถระบุสาเหตุได้ชัดเจนนะคะ แต่โดยทั่วไป ยาคุมฉุกเฉินจะไม่สามารถออกฤทธิ์ได้ในช่วง 10นาทีหลังรับประทานยาค่ะ จึงสันนิษฐานว่าเลือดที่ออกน่าจะเป็นประจำเดือน แต่ที่มานานขึ้นกว่าปกติอาจเพราะมีอาการจากผลข้างเคียงของยาคุมฉุกเฉินด้วยค่ะ ทำให้ฮอร์โมนเพศหญิงผิดปกติ เลือดประจำเดือนจึงมานานผิดปกติแนะนำให้รอดูอาการก่อนนะคะ หากเลือดออกมากจนมีอาการหน้ามืด ซีด อ่อนเพลีย หรือเลือดยังคงออกปริมาณต่อเนื่องอีกหลายวัน แนะนำไปพบแพทย์เพื่อตรวจหาสาเหตุอีกทีนะคะ